nibzard/narodne-novine-full-text-markdown huggingface dataset:
### NN 68/2022 (15.6.2022.), Rješenje kojim se Klinika za bolesti srca i krvnih žila Kliničkog bolničkog centra Sestre milosrdnice određuje »Referentnim centrom Ministarstva zdravstva za perifernu i polivaskularnu arterijsku bolest«

Ministarstvo zdravstva

1011

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Sestre milosrdnice, sa sjedištem u Zagrebu, Vinogradska cesta 29, OIB: 84924656517 na prijedlog Nacionalnog zdravstvenog vijeća sa sjednice održane 28. travnja 2022., donosi

RJEŠENJE

1. Određuje se Klinika za bolesti srca i krvnih žila Kliničkog bolničkog centra Sestre milosrdnice »Referentnim centrom Ministarstva zdravstva za perifernu i polivaskularnu arterijsku bolest«.

2. Naziv »Referentni centar Ministarstva zdravstva za perifernu i polivaskularnu arterijsku bolest« dodjeljuje se na vrijeme od pet godina.

Klasa: UP/I-510-01/21-01/25
 Urbroj: 534-07-2-2/4-22-16
 Zagreb, 6. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 68/2022 (15.6.2022.), Ispravak Odluke o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1022

Nakon usporedbe s izvornim tekstom utvrđene su pogreške u Odluci o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja koja je objavljena u »Narodnim novinama« broj 63 od 3. lipnja 2022. godine te se daje

ISPRAVAK

ODLUKE O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

U Odluci o izmjenama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 63/22.) u tablici iz članka 13. stavka 2. pod rednim brojem 1. umjesto šifre: »LAB02« treba stajati šifra »LAB01«.

U članku 17. stavku 1. umjesto objavljene tablice treba stajati tablica:

»

|  |  |  |  |  |
| --- | --- | --- | --- | --- |
| Radni dan u posebnom dežurstvu | Godišnja vrijednost troškova organizacije i provedbe posebnog dežurstva | Cijena sata rada u posebnom dežurstvu | | |
| dr | ms/mt | ukupno |
| subota | 61.995,00 | 152,45 | 77,45 | 229,89 |
| nedjelja | 161,16 | 81,87 | 243,03 |
| blagdan | 261,34 | 132,77 | 394,11 |

«.

Klasa: 025-04/22-01/151

Urbroj: 338-01-01-22-01

Zagreb, 13. lipnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 68/2022 (15.6.2022.), Pravilnik o izmjeni Pravilnika o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera

Ministarstvo prostornoga uređenja, graditeljstva i državne imovine

1010

Na temelju članka 60. Zakona o gradnji (»Narodne novine«, br. 153/2013, 20/2017, 39/2019 i 125/2019) ministar prostornoga uređenja, graditeljstva i državne imovine donosi

PRAVILNIK

O IZMJENI PRAVILNIKA O NAČINU PROVEDBE STRUČNOG NADZORA GRAĐENJA, UVJETIMA I NAČINU VOĐENJA GRAĐEVINSKOG DNEVNIKA TE O SADRŽAJU ZAVRŠNOG IZVJEŠĆA NADZORNOG INŽENJERA

Članak 1.

U Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (»Narodne novine« br. 131/2021) u članku 31. stavku 2. riječi: »30. lipnja 2022.« zamjenjuju se riječima: »31. prosinca 2022.«.

Članak 2.

Ovaj Pravilnik objavit će se u »Narodnim novinama«, a stupa na snagu osmoga dana od dana objave.

Klasa: 651-01/22-10/1
 Urbroj: 531-07-02-02/06-22-2
 Zagreb, 3. lipnja 2022.

Ministar
 Ivan Paladina, v. r.
### NN 69/2022 (17.6.2022.), Odluka o raspisivanju prijevremenih izbora za zamjenika općinskog načelnika Općine Dragalić iz reda pripadnika srpske nacionalne manjine

Vlada Republike Hrvatske

1027

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 41.a stavkom 6. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 15. lipnja 2022. donijela

ODLUKU

O RASPISIVANJU PRIJEVREMENIH IZBORA ZA ZAMJENIKA OPĆINSKOG NAČELNIKA OPĆINE DRAGALIĆ IZ REDA PRIPADNIKA SRPSKE NACIONALNE MANJINE

I.

Raspisuju se prijevremeni izbori za zamjenika općinskog načelnika Općine Dragalić iz reda pripadnika srpske nacionalne manjine.

II.

Za dan provedbe izbora određuje se nedjelja, 24. srpnja 2022.

III.

Ova Odluka objavit će se u »Narodnim novinama«, a stupa na snagu 23. lipnja 2022.

Klasa: 022-03/22-04/232

Urbroj: 50301-21/21-22-2

Zagreb, 15. lipnja 2022.

Predsjednik
 mr. sc. Andrej Plenković, v. r.
### NN 69/2022 (17.6.2022.), Indeks potrošačkih cijena u svibnju 2022.

Državni zavod za statistiku

1030

Državni zavod za statistiku objavljuje

INDEKS

POTROŠAČKIH CIJENA U SVIBNJU 2022.

Indeks potrošačkih cijena u svibnju 2022. u odnosu na travanj 2022. iznosi 101,4.

Klasa: 956-03/22-01/1
 Urbroj: 555-01-04-06-01-22-12
 Zagreb, 15. lipnja 2022.

Glavna ravnateljica
 Lidija Brković, v. r.
### NN 69/2022 (17.6.2022.), Pravilnik o izmjenama i dopunama Pravilnika o univerzalnim uslugama u elektroničkim komunikacijama

Hrvatska regulatorna agencija za mrežne djelatnosti

1035

Na temelju članka 12. stavka 1. i članka 35. stavka 7. Zakona o elektroničkim komunikacijama (»Narodne novine«, br. 73/08, 90/11, 133/12, 80/13, 71/14 i 72/17), Vijeće Hrvatske regulatorne agencije za mrežne djelatnosti donosi

PRAVILNIK

O IZMJENAMA I DOPUNAMA PRAVILNIKA O UNIVERZALNIM USLUGAMA U ELEKTRONIČKIM KOMUNIKACIJAMA

Članak 1.

U Pravilniku o univerzalnim uslugama u elektroničkim komunikacijama (»Narodne novine«, br. 146/12, 82/14, 41/16, 62/19 i 68/19 – ispravak; dalje: Pravilnik), u članku 7. stavak 3. mijenja se tako da sada glasi:

»(3) Operator univerzalnih usluga iz stavka 1. ovoga članka obvezan je, u roku definiranom u Odluci Agencije kojom se daje suglasnost na predložene mjere iz stavka 2. ovoga članka, ukloniti utvrđene nedostatke i uskladiti obavljanje univerzalnih usluga s odredbama Zakona i ovoga pravilnika.«

Članak 2.

U članku 10. stavak 2. mijenja se tako da sada glasi:

»(2) Vrijeme uklanjanja kvara u jednoj godini ne može prijeći 48 sati za 80 % svih kvarova.«

Članak 3.

U članku 18. Pravilnika stavak 5. mijenja se i glasi:

»(5) Operatori univerzalnih usluga obvezni su osigurati da pretplatnički pristupni vodovi u njihovim elektroničkim komunikacijskim mrežama omogućuju minimalnu brzinu prijenosa podataka od 7 Mbit/s u dolaznom smjeru i 1 Mbit/s u odlaznom smjeru.«

Članak 4.

U članku 20. stavku 4., na kraju stavka dodaje se rečenica koja glasi:

»Operator univerzalnih usluga može prekinuti pružanje usluge javnih telefonskih govornica na lokaciji na kojoj u posljednjih godinu dana nije ostvaren promet bez prethodne suglasnosti Agencije, uz obvezu dostavljanja pisane obavijesti Agenciji najmanje 30 dana prije planiranog prekida pružanja usluge.«

Članak 5.

Ovaj Pravilnik o izmjenama i dopunama Pravilnika stupa na snagu osmoga dana od dana objave u »Narodnim novinama«, osim odredbe članka 2. i 3. ovog Pravilnika o izmjenama i dopunama Pravilnika koja stupa na snagu dana 1. siječnja 2023. godine.

Klasa: 011-02/22-02/08
 Urbroj: 376-05-4-22-03
 Zagreb, 15. lipnja 2022.

Predsjednik Vijeća
 Tonko Obuljen, v. r.
### NN 70/2022 (20.6.2022.), Rješenje o imenovanju predsjednika, članova i tajnice Nacionalnog povjerenstva za upravljanje zračnim prostorom

VLADA REPUBLIKE HRVATSKE

1039

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke II. stavka 1. Odluke o osnivanju Nacionalnog povjerenstva za upravljanje zračnim prostorom (»Narodne novine«, broj 54/22.), a u vezi s člankom 95. stavkom 3. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O IMENOVANJU PREDSJEDNIKA, ČLANOVA I TAJNICE NACIONALNOG POVJERENSTVA ZA UPRAVLJANJE ZRAČNIM PROSTOROM

1. Imenuje se DINKO STANIČIĆ, predstavnik ministarstva nadležnog za poslove civilnog zračnog prometa, predsjednikom Nacionalnog povjerenstva za upravljanje zračnim prostorom.

2. Za članove Nacionalnog povjerenstva za upravljanje zračnim prostorom, imenuju se:

– brigadir STANKO HRŽENJAK, predstavnik ministarstva nadležnog za poslove obrane

– brigadir NEVEN BROZOVIĆ, predstavnik ministarstva nadležnog za poslove obrane

– TOMISLAV KAŠTELA, predstavnik Hrvatske agencije za civilno zrakoplovstvo

– MLADEN MAJER, predstavnik Hrvatske agencije za civilno zrakoplovstvo

– dr. sc. TOMISLAV MIHETEC, predstavnik imenovanog pružatelja usluga u zračnoj plovidbi

– FILIP PETRAČ, predstavnik imenovanog pružatelja usluga u zračnoj plovidbi

– NEDELJKO ZMAJIĆ, predstavnik imenovanog pružatelja usluga u zračnoj plovidbi.

3. Imenuje se NADA BREKALO, predstavnica ministarstva nadležnog za poslove civilnog zračnog prometa, tajnicom Nacionalnog povjerenstva za upravljanje zračnim prostorom.

Klasa: 080-02/22-01/101

Urbroj: 50301-15/28-22-02

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Rješenje o imenovanju predsjednika, članova i tajnika Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

1040

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke II. stavka 1. Odluke o osnivanju Nacionalnog povjerenstva za zaštitu civilnog zračnog prometa (»Narodne novine«, broj 54/22.), a u vezi s člankom 114. stavkom 2. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O IMENOVANJU PREDSJEDNIKA, ČLANOVA I TAJNIKA NACIONALNOG POVJERENSTVA ZA ZAŠTITU CIVILNOG ZRAČNOG PROMETA

1. Imenuje se DINKO STANIČIĆ, predstavnik ministarstva nadležnog za poslove civilnog zračnog prometa, predsjednikom Nacionalnog povjerenstva za zaštitu civilnog zračnog prometa.

2. Za članove Nacionalnog povjerenstva za zaštitu civilnog zračnog prometa, imenuju se:

– VILDANA MEGLA, predstavnica ministarstva nadležnog za poslove civilnog zračnog prometa

– MLADEN NOVESELEC, predstavnik ministarstva nadležnog za unutarnje poslove

– VINKO LJUBIČIĆ, predstavnik ministarstva nadležnog za vanjske i europske poslove

– brigadni general MICHAEL KRIŽANEC, predstavnik ministarstva nadležnog za poslove obrane

– IVAN MEDVED, predstavnik ministarstva nadležnog za poslove zdravstva

– TIHOMIR ŽEGREC, predstavnik ministarstva nadležnog za poslove financija

– ZVONKO ŠIMAŠEK, predstavnik Hrvatske agencije za civilno zrakoplovstvo

– MILJENKO PENTAVEC, predstavnik tijela nadležnog za nacionalnu sigurnost

– VLADO BAGARIĆ, predstavnik imenovanog pružatelja usluga u zračnoj plovidbi

– GORAN PULIG, predstavnik operatora aerodroma

– IVAN SKELIN, predstavnik operatora aerodroma

– MARIO CAGANIĆ, predstavnik operatora zrakoplova.

3. Imenuje se NIKICA TROŠELJ, predstavnik Hrvatske agencije za civilno zrakoplovstvo, tajnikom Nacionalnog povjerenstva za zaštitu civilnog zračnog prometa.

Klasa: 080-02/22-01/103

Urbroj: 50301-15/28-22-02

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Rješenje o imenovanju članova Povjerenstva za upravljanje sigurnošću u zračnom prometu

VLADA REPUBLIKE HRVATSKE

1042

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke II. stavka 1. Odluke o osnivanju Povjerenstva za upravljanje sigurnošću u zračnom prometu (»Narodne novine«, broj 54/22.), a u vezi s člankom 58. stavkom 2. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O IMENOVANJU ČLANOVA POVJERENSTVA ZA UPRAVLJANJE SIGURNOŠĆU U ZRAČNOM PROMETU

Za članove Povjerenstva za upravljanje sigurnošću u zračnom prometu, imenuju se:

– DINKO STANIČIĆ, čelnik unutarnje ustrojstvene jedinice ministarstva nadležnog za poslove civilnog zračnog prometa, nadležne za civilno zrakoplovstvo

– MARIN PUH, direktor Hrvatske agencije za civilno zrakoplovstvo

– DANKO PETRIN, predstavnik Agencije za istraživanja nesreća u zračnom, pomorskom i željezničkom prometu

– NIKOLINA ERCEG DRNOVŠEK, koordinatorica Nacionalnog programa sigurnosti u zračnom prometu koju predlaže Hrvatska agencija za civilno zrakoplovstvo

– mr. sc. LUKŠA NOVAK, predstavnik zrakoplovne industrije kojeg predlaže Hrvatska gospodarska komora

– NICOLAS DUTHILLEUL, predstavnik zrakoplovne industrije kojeg predlaže Hrvatska gospodarska komora

– brigadir MARIO POČINOK, predstavnik kojeg predlaže ministarstvo nadležno za poslove obrane

– VLADO BAGARIĆ, predstavnik pružatelja usluga u zračnoj plovidbi kojeg predlaže pružatelj usluga u zračnoj plovidbi

– MARIO TOMAC, predstavnik tijela državne uprave nadležnog za zaštitu i spašavanje.

Klasa: 080-02/22-01/104

Urbroj: 50301-15/28-22-02

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Rješenje o razrješenju predsjednika Upravnog vijeća Kliničkog bolničkog centra Osijek

VLADA REPUBLIKE HRVATSKE

1045

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 83. stavka 5. Zakona o zdravstvenoj zaštiti (»Narodne novine«, br. 100/18. i 147/20.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O RAZRJEŠENJU PREDSJEDNIKA UPRAVNOG VIJEĆA KLINIČKOG BOLNIČKOG CENTRA OSIJEK

Razrješuje se MATO LUKIĆ dužnosti predsjednika Upravnog vijeća Kliničkog bolničkog centra Osijek, na osobni zahtjev.

Klasa: 080-02/22-02/10

Urbroj: 50301-15/07-22-09

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Rješenje o imenovanju predsjednika Upravnog vijeća Kliničkog bolničkog centra Osijek

VLADA REPUBLIKE HRVATSKE

1046

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 83. stavka 5. Zakona o zdravstvenoj zaštiti (»Narodne novine«, br. 100/18. i 147/20.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O IMENOVANJU PREDSJEDNIKA UPRAVNOG VIJEĆA KLINIČKOG BOLNIČKOG CENTRA OSIJEK

Imenuje se GORDAN ŽANIĆ predsjednikom Upravnog vijeća Kliničkog bolničkog centra Osijek.

Klasa: 080-02/22-01/36

Urbroj: 50301-15/07-22-04

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Rješenje o razrješenju predsjednika i članova Upravnog vijeća Lučke uprave Ploče

VLADA REPUBLIKE HRVATSKE

1043

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O RAZRJEŠENJU PREDSJEDNIKA I ČLANOVA UPRAVNOG VIJEĆA LUČKE UPRAVE PLOČE

1. Razrješuje se JOSIP BILAVER dužnosti predsjednika Upravnog vijeća Lučke uprave Ploče, zbog isteka mandata.

2. Razrješuju se dužnosti članovi Upravnog vijeća Lučke uprave Ploče, zbog isteka mandata:

– RENATA BLAŽEKOVIĆ

– MATE DUGANDŽIĆ

– TONI GRGURINOVIĆ

– JOŠKO NIKOLIĆ.

Klasa: 080-02/22-02/49

Urbroj: 50301-15/28-22-02

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Rješenje o imenovanju predsjednika i članova Upravnog vijeća Lučke uprave Ploče

VLADA REPUBLIKE HRVATSKE

1044

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 51. stavka 2. točke 1. i članka 52. stavka 2. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O IMENOVANJU PREDSJEDNIKA I ČLANOVA UPRAVNOG VIJEĆA LUČKE UPRAVE PLOČE

1. Imenuje se JOSIP BILAVER predsjednikom Upravnog vijeća Lučke uprave Ploče.

2. Za članove Upravnog vijeća Lučke uprave Ploče, imenuju se:

– IVAN ŠKARIĆ

– IVO MIHALJEVIĆ

– JURICA PAVLOVIĆ

– JOŠKO NIKOLIĆ.

Klasa: 080-02/22-01/102

Urbroj: 50301-15/28-22-02

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Rješenje o imenovanju predsjednika, članova i tajnice Nacionalnog povjerenstva za olakšice

VLADA REPUBLIKE HRVATSKE

1041

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke II. stavka 1. Odluke o osnivanju Nacionalnog povjerenstva za olakšice (»Narodne novine«, broj 54/22.), a u vezi s člankom 37. stavkom 2. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.), Vlada Republike Hrvatske je na sjednici održanoj 9. lipnja 2022. donijela

RJEŠENJE

O IMENOVANJU PREDSJEDNIKA, ČLANOVA I TAJNICE NACIONALNOG POVJERENSTVA ZA OLAKŠICE

1. Imenuje se MLADEN STEPANIĆ, predstavnik ministarstva nadležnog za poslove civilnog zračnog prometa, predsjednikom Nacionalnog povjerenstva za olakšice.

2. Za članove Nacionalnog povjerenstva za olakšice, imenuju se:

– MAJA CAKTAŠ, predstavnica ministarstva nadležnog za unutarnje poslove

– TIHOMIR ŽEGREC, predstavnik ministarstva nadležnog za poslove financija (carina)

– IVAN DIVIĆ, predstavnik ministarstva nadležnog za poslove turizma

– GORDANA KRPIČAK, predstavnica ministarstva nadležnog za vanjske i europske poslove

– VALENTINA ZORETIĆ-RUBES, predstavnica ministarstva nadležnog za poslove zdravstva

– IVO PUHALOVIĆ, predstavnik Hrvatske agencije za civilno zrakoplovstvo

– MATE MELVAN, predstavnik operatora aerodroma

– KAROLINA KRALJAK, predstavnica zračnih prijevoznika.

3. Imenuje se DIANA ELKAZ, predstavnica ministarstva nadležnog za poslove civilnog zračnog prometa, tajnicom Nacionalnog povjerenstva za olakšice.

Klasa: 080-02/22-01/105

Urbroj: 50301-15/28-22-02

Zagreb, 9. lipnja 2022.

Predsjednik
 mr. sc. Andrej Plenković, v. r.
### NN 70/2022 (20.6.2022.), Uredba o dopunama Uredbe o utvrđivanju najviših maloprodajnih cijena naftnih derivata

Vlada Republike Hrvatske

1038

Na temelju članka 9. stavka 2. Zakona o tržištu nafte i naftnih derivata (»Narodne novine«, br. 19/14., 73/17. i 96/19.), Vlada Republike Hrvatske je na sjednici održanoj 20. lipnja 2022. donijela

UREDBU

O DOPUNAMA UREDBE O UTVRĐIVANJU NAJVIŠIH MALOPRODAJNIH CIJENA NAFTNIH DERIVATA

Članak 1.

U Uredbi o utvrđivanju najviših maloprodajnih cijena naftnih derivata (»Narodne novine«, broj 64/22.), u članku 3. stavku 1. iza riječi: »Najviše jedinične cijene« dodaju se riječi:

»na benzinskim postajama koje se nalaze na autocestama iz točke II. Odluke o razvrstavanju javnih cesta (»Narodne novine«, broj 41/22.),«.

Članak 2.

Iza članka 3. dodaje se članak 3.a koji glasi:

»Članak 3.a

(1) Najviše maloprodajne cijene s porezom na dodanu vrijednost na benzinskim postajama koje se ne nalaze na autocestama iz točke II. Odluke o razvrstavanju javnih cesta, određuju se za:

– motorni benzin – EUROSUPER 95 u iznosu od 13,50 kn/l

– dizelsko gorivo – EURODIZEL u iznosu od 13,08 kn/l

– dizelsko gorivo – EURODIZEL BS plavi u iznosu od 9,45 kn/l.

(2) Najviše maloprodajne cijene za sve naftne derivate s dodanim multifunkcionalnim aditivima tijekom namješavanja, skladištenja ili otpreme utvrđuje se slobodno. Aditivi su spojevi koji nisu ugljikovodici, a koji se dodaju ili miješaju s derivatom kako bi se izmijenila njegova svojstva. Multifunkcionalni aditivi su spojevi koji nisu ugljikovodici, a koji se naknadno dodaju ili miješaju s derivatom od strane distributera/trgovca kako bi se izmijenila njegova svojstva.

(3) Energetski subjekt mora kupcima omogućiti kupnju pojedinog naftnog derivata bez dodanih multifunkcionalnih aditiva na svakoj benzinskoj postaji gdje prodaje pojedini naftni derivat. Ako na benzinskoj postaji ne postoji mogućnost kupnje pojedinog naftnog derivata bez dodanih multifunkcionalnih aditiva, tada je energetski subjekt dužan primijeniti maloprodajnu cijenu koja je jednaka ili niža od cijene određene stavkom 1. ovoga članka.«.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/39

Urbroj: 50301-05/16-22-1

Zagreb, 20. lipnja 2022.

Predsjednik
 mr. sc. Andrej Plenković, v. r.
### NN 71/2022 (21.6.2022.), Rješenje o imenovanju zamjenika predstojnika Ureda predsjednika Vlade Republike Hrvatske

VLADA REPUBLIKE HRVATSKE

1054

Na temelju članka 19. stavka 1. i članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 15. lipnja 2022. donijela

RJEŠENJE

O IMENOVANJU ZAMJENIKA PREDSTOJNIKA UREDA PREDSJEDNIKA VLADE REPUBLIKE HRVATSKE

Imenuje se TOMISLAV LEKO zamjenikom predstojnika Ureda predsjednika Vlade Republike Hrvatske.

Klasa: UP/I 080-02/22-01/41

Urbroj: 50301-15/07-22-01

Zagreb, 15. lipnja 2022.

Predsjednik
 mr. sc. Andrej Plenković, v. r.
### NN 71/2022 (21.6.2022.), Rješenje o razrješenju zamjenice predstojnika Ureda predsjednika Vlade Republike Hrvatske

VLADA REPUBLIKE HRVATSKE

1053

Na temelju članka 19. stavka 1. i članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 15. lipnja 2022. donijela

RJEŠENJE

O RAZRJEŠENJU ZAMJENICE PREDSTOJNIKA UREDA PREDSJEDNIKA VLADE REPUBLIKE HRVATSKE

Razrješuje se TENA MIŠETIĆ dužnosti zamjenice predstojnika Ureda predsjednika Vlade Republike Hrvatske, na osobni zahtjev.

Klasa: UP/I 080-02/22-02/25

Urbroj: 50301-15/07-22-01

Zagreb, 15. lipnja 2022.

Predsjednik
 mr. sc. Andrej Plenković, v. r.
### NN 71/2022 (21.6.2022.), Rješenje o imenovanju zamjenika stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu i predstavnika Vlade Republike Hrvatske u Odboru stalnih predstavnika vlada država članica pri Europskoj uniji u sastavu zamjenika stalnih predstavnika (COREPER I)

VLADA REPUBLIKE HRVATSKE

1050

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 25. stavaka 1. i 3. Uredbe o unutarnjem ustrojstvu Stalnog predstavništva Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu (»Narodne novine«, broj 88/13.), Vlada Republike Hrvatske je na sjednici održanoj 15. lipnja 2022. donijela

RJEŠENJE

O IMENOVANJU ZAMJENIKA STALNE PREDSTAVNICE REPUBLIKE HRVATSKE PRI EUROPSKOJ UNIJI I PRI EUROPSKOJ ZAJEDNICI ZA ATOMSKU ENERGIJU, SA SJEDIŠTEM U BRUXELLESU I PREDSTAVNIKA VLADE REPUBLIKE HRVATSKE U ODBORU STALNIH PREDSTAVNIKA VLADA DRŽAVA ČLANICA PRI EUROPSKOJ UNIJI U SASTAVU ZAMJENIKA STALNIH PREDSTAVNIKA (COREPER I)

Imenuje se GORAN ŠTEFANIĆ zamjenikom stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu i predstavnikom Vlade Republike Hrvatske u Odboru stalnih predstavnika vlada država članica pri Europskoj uniji u sastavu zamjenika stalnih predstavnika (COREPER I), s danom 1. srpnja 2022. do 30. lipnja 2023.

Klasa: 080-02/22-01/107

Urbroj: 50301-15/07-22-02

Zagreb, 15. lipnja 2022.

Predsjednik
 mr. sc. Andrej Plenković, v. r.
### NN 71/2022 (21.6.2022.), Rješenje o imenovanju ovlaštenice za obavljanje poslova predsjednika Fonda za obnovu i razvoj Grada Vukovara

VLADA REPUBLIKE HRVATSKE

1052

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 18. stavka 6. Statuta Fonda za obnovu i razvoj Grada Vukovara, Vlada Republike Hrvatske je na sjednici održanoj 15. lipnja 2022. donijela

RJEŠENJE

O IMENOVANJU OVLAŠTENICE ZA OBAVLJANJE POSLOVA PREDSJEDNIKA FONDA ZA OBNOVU I RAZVOJ GRADA VUKOVARA

Imenuje se dr. sc. LJILJANA BLAŽEVIĆ ovlaštenicom za obavljanje poslova predsjednika Fonda za obnovu i razvoj Grada Vukovara, do imenovanja predsjednika na temelju provedenog javnog natječaja, a najduže do godinu dana.

Klasa: UP/I 080-02/22-01/17

Urbroj: 50301-15/28-22-02

Zagreb, 15. lipnja 2022.

Predsjednik
 mr. sc. Andrej Plenković, v. r.
### NN 71/2022 (21.6.2022.), Rješenje o razrješenju predsjednice Fonda za obnovu i razvoj Grada Vukovara

VLADA REPUBLIKE HRVATSKE

1051

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 18. stavka 3. Zakona o obnovi i razvoju Grada Vukovara (»Narodne novine«, br. 44/01., 90/05., 80/08., 38/09. i 148/13.), Vlada Republike Hrvatske je na sjednici održanoj 15. lipnja 2022. donijela

RJEŠENJE

O RAZRJEŠENJU PREDSJEDNICE FONDA ZA OBNOVU I RAZVOJ GRADA VUKOVARA

Razrješuje se dr. sc. LJILJANA BLAŽEVIĆ dužnosti predsjednice Fonda za obnovu i razvoj Grada Vukovara.

Klasa: UP/I 080-02/22-02/09

Urbroj: 50301-15/28-22-03

Zagreb, 15. lipnja 2022.

Predsjednik
 mr. sc. Andrej Plenković, v. r.
### NN 72/2022 (24.6.2022.), Uredba o izmjeni Uredbe o nazivima radnih mjesta i koeficijentima složenosti poslova u javnim službama

Vlada Republike Hrvatske

1062

Na temelju članka 6. stavka 2. i članka 7. stavka 1. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 21. lipnja 2022. donijela

UREDBU

O IZMJENI UREDBE O NAZIVIMA RADNIH MJESTA I KOEFICIJENTIMA SLOŽENOSTI POSLOVA U JAVNIM SLUŽBAMA

Članak 1.

U Uredbi o nazivima radnih mjesta i koeficijentima složenosti poslova u javnim službama (»Narodne novine«, br. 25/13., 72/13., 151/13., 9/14., 40/14., 51/14., 77/14., 83/14. – ispravak, 87/14., 120/14., 147/14., 151/14., 11/15., 32/15., 38/15., 60/15., 83/15., 112/15., 122/15., 10/17., 39/17., 40/17. – ispravak, 74/17., 122/17., 9/18., 57/18., 59/19., 79/19., 119/19., 50/20., 128/20., 141/20., 17/21., 26/21., 78/21., 138/21., 9/22. i 31/22.), članak 26. mijenja se i glasi:

»Posebni nazivi radnih mjesta i koeficijenti složenosti poslova u Hrvatskoj matici iseljenika su:

a) Položaji I. vrste

1. ravnatelj 3,395

2. zamjenik ravnatelja 3,104

3. tajnik Hrvatske matice iseljenika 2,619

4. voditelj podružnice 1,795

b) Položaji III. vrste

1. voditelj marketinga 1,067

2. voditelj tehničkih poslova 1,067

c) Radna mjesta I. vrste

1. glavni urednik časopisa »Matica« 1,794

2. koordinator – specijalist iseljeničke baštine 1,790

3. stručni savjetnik – specijalist 1,698

d) Radna mjesta II. vrste

1. novinar 1,164

2. viši koordinator u Hrvatskoj matici iseljenika 1,164

e) Radna mjesta III. vrste

1. koordinator u Hrvatskoj matici iseljenika 1,067.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/22-03/38

Urbroj: 50301-21/32-22-2

Zagreb, 21. lipnja 2022.

Predsjednik
 mr. sc. Andrej Plenković, v. r.
### NN 72/2022 (24.6.2022.), Odluka o stavljanju u službenu uporabu katastarskog operata katastra nekretnina za katastarsku općinu Pobri

DRŽAVNA GEODETSKA UPRAVA

1067

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU POBRI

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Pobri (MB 320048), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu te podjelom na skice izmjere 1:10000,

– detaljnih listova katastarskog plana u mjerilu 1:1000 (8 listova),

– skice izmjere mjerila 1:500 (57 komada),

– dopunske skice izmjere razna mjerila (302 komada),

– popisa katastarskih čestica u rasponu od broja 1 do 815 (ukupno 958 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 865 (ukupno 831 PL-ova).

II.

Katastarski operat katastra nekretnina za katastarsku općinu Pobri (MB 320048) stavlja se u službenu uporabu dana 9. lipnja 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Pobri (MB 320048) svi novi upisi na području na kojem je provedena katastarska izmjera provodit će se u katastarskom operatu katastra nekretnina za katastarsku općinu Pobri (MB 320048).

IV.

Katastarski operat katastra nekretnina za katastarsku općinu Pobri (MB 320048) mora se održavati u trajnoj suglasnosti s obnovljenom zemljišnom knjigom za katastarsku općinu Pobri.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/09

Urbroj: 541-04-01-02/4-22-5

Zagreb, 7. lipnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 72/2022 (24.6.2022.), Odluka o izmjeni Odluke o stavljanju u službenu uporabu katastarskog operata katastra nekretnina za katastarsku općinu Sali novo

Državna geodetska uprava

1066

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O IZMJENI ODLUKE O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU SALI NOVO

I.

U Odluci o stavljanju u službenu uporabu katastarskog operata katastra nekretnina za katastarsku općinu Sali novo (MB 339091) klasa: 932-05/22-03/08; urbroj: 541-04-01-02/3-22-05 od 1. 6. 2022. godine, točka II. mijenja se i glasi:

»II.

Katastarski operat katastra nekretnina za katastarsku općinu Sali novo (MB 339091) stavlja se u službenu uporabu dana 9. lipnja 2022. godine.«.

II.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/08

Urbroj: 541-04-01-02/3-22-11

Zagreb, 10. lipnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 73/2022 (27.6.2022.), Rješenje o razrješenju predsjednika i članova Nacionalnog odbora za preventivnu zaštitu i gašenje požara

VLADA REPUBLIKE HRVATSKE

1080

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 16. stavka 5. Zakona o vatrogastvu (»Narodne novine«, broj 125/19.) Vlada Republike Hrvatske je na sjednici održanoj 21. lipnja 2022. donijela

RJEŠENJE

RAZRJEŠENJU PREDSJEDNIKA I ČLANOVA NACIONALNOG ODBORA ZA PREVENTIVNU ZAŠTITU I GAŠENJE POŽARA

1. Razrješuje se ANTE SANADER dužnosti predsjednika Nacionalnog odbora za preventivnu zaštitu i gašenje požara na koju je imenovan kao predsjednik Predsjedništva Hrvatske vatrogasne zajednice po položaju.

2. Razrješuju se članovi Nacionalnog odbora za preventivnu zaštitu i gašenje požara:

– ĐURO PETRIĆ, na koju je imenovan kao predsjednik Koordinacije Središnje Hrvatske

– NEDELJKO VUKALOVIĆ, na koju je imenovan kao predsjednik Koordinacije Sjeverozapadne Hrvatske

– SLAVKO GAUŠ, na koju je imenovan kao predsjednik Koordinacije Istre, Like i Primorja

– ŽELJKO PALKOVIĆ, na koju je imenovan kao predsjednik Koordinacije Istočne Hrvatske

– IVO FRANUŠIĆ, na koju je imenovan kao predsjednik Koordinacije Dalmacije

– DARKO MAJSTOROVIĆ, na koju je imenovan kao predstavnik Ministarstva unutarnjih poslova

– brigadni general IVAN TURKALJ, na koju je imenovan kao predstavnik Ministarstva obrane

– dr. sc. ŽELJKO KRALJIČAK, na koju je imenovan kao predstavnik Ministarstva poljoprivrede.

Klasa: 080-02/22-02/50

Urbroj: 50301-15/07-22-02

Zagreb, 21. lipnja 2022.

Predsjednik
 mr. sc. Andrej Plenković, v. r.
### NN 73/2022 (27.6.2022.), Rješenje o imenovanju predsjednika i članova Nacionalnog odbora za preventivnu zaštitu i gašenje požara

VLADA REPUBLIKE HRVATSKE

1081

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 16. stavka 5. Zakona o vatrogastvu (»Narodne novine«, broj 125/19.) Vlada Republike Hrvatske je na sjednici održanoj 21. lipnja 2022. donijela

RJEŠENJE

O IMENOVANJU PREDSJEDNIKA I ČLANOVA NACIONALNOG ODBORA ZA PREVENTIVNU ZAŠTITU I GAŠENJE POŽARA

1. Imenuje se ANTE SANADER, predsjednik Predsjedništva Hrvatske vatrogasne zajednice, predsjednikom Nacionalnog odbora za preventivnu zaštitu i gašenje požara, po položaju.

2. Za članove Nacionalnog odbora za preventivnu zaštitu i gašenje požara, imenuju se:

– MIJO BRLEČIĆ, predsjednik Koordinacije Središnje Hrvatske

– STJEPAN SKULIBER, predsjednik Koordinacije Sjeverozapadne Hrvatske

– SLAVKO GAUŠ, predsjednik Koordinacije Istre, Like i Primorja

– ZDENKO ČARAPAR, predsjednik Koordinacije Istočne Hrvatske

– ŽELJKO ŠOŠA, predsjednik Koordinacije Dalmacije

– dr. sc. RENATA OJUROVIĆ, predstavnica Ministarstva poljoprivrede

– brigadni general IVAN TURKALJ, predstavnik Ministarstva obrane

– DARKO MAJSTOROVIĆ, predstavnik Ministarstva unutarnjih poslova.

Klasa: 080-02/22-01/110

Urbroj: 50301-15/07-22-02

Zagreb, 21. lipnja 2022.

Predsjednik
 mr. sc. Andrej Plenković, v. r.
### NN 73/2022 (27.6.2022.), Rješenje o imenovanju vršiteljice dužnosti ravnatelja Središnje agencije za financiranje i ugovaranje programa i projekata Europske unije

VLADA REPUBLIKE HRVATSKE

1082

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 8. stavka 4. Uredbe o osnivanju Središnje agencije za financiranje i ugovaranje programa i projekata Europske unije (»Narodne novine«, br. 90/07., 114/07., 29/12., 56/13. i 24/16.), a u vezi s članom 38. stavkom 2. i člankom 43. stavkom 2. Zakona o ustanovama (»Narodne novine«, br. 76/93., 29/97., 47/99., 35/08, 127/19.), Vlada Republike Hrvatske je na sjednici održanoj 21. lipnja 2022. donijela

RJEŠENJE

O IMENOVANJU VRŠITELJICE DUŽNOSTI RAVNATELJA SREDIŠNJE AGENCIJE ZA FINANCIRANJE I UGOVARANJE PROGRAMA I PROJEKATA EUROPSKE UNIJE

Imenuje se NIKOLINA TKALČEC vršiteljicom dužnosti ravnatelja Središnje agencije za financiranje i ugovaranje programa i projekata Europske unije, s danom 23. lipnja 2022., do imenovanja ravnatelja na temelju provedenog javnog natječaja, na razdoblje od 6 mjeseci.

Klasa: UP/I 080-02/22-01/44

Urbroj: 50301-15/07-22-02

Zagreb, 21. lipnja 2022.

Predsjednik
 mr. sc. Andrej Plenković, v. r.
### NN 73/2022 (27.6.2022.), Rješenje o razrješenju ravnateljice Uprave za stručnu podršku razvoju poljoprivrede u Ministarstvu poljoprivrede

Vlada Republike Hrvatske

1079

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 21. lipnja 2022. donijela

RJEŠENJE

O RAZRJEŠENJU RAVNATELJICE UPRAVE ZA STRUČNU PODRŠKU RAZVOJU POLJOPRIVREDE U MINISTARSTVU POLJOPRIVREDE

Razrješuje se dr. sc. JELENA ĐUGUM položaja ravnateljice Uprave za stručnu podršku razvoju poljoprivrede u Ministarstvu poljoprivrede, s danom 23. lipnja 2022., na osobni zahtjev.

Klasa: UP/I 080-02/22-02/26

Urbroj: 50301-15/07-22-02

Zagreb, 21. lipnja 2022.

Predsjednik
 mr. sc. Andrej Plenković, v. r.
### NN 73/2022 (27.6.2022.), Odluka o izmjeni Odluke o nužnoj epidemiološkoj mjeri korištenja medicinskih maski ili maski za lice

Stožer civilne zaštite Republike Hrvatske

1085

Na temelju članka 47. stavaka 2. i 4. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18, 47/20, 134/20 i 143/21) i članka 22.a Zakona o sustavu civilne zaštite (»Narodne novine« broj 82/15, 118/18, 31/20 i 20/21) Stožer civilne zaštite Republike Hrvatske, 24. lipnja 2022., donosi

ODLUKU

O IZMJENI ODLUKE O NUŽNOJ EPIDEMIOLOŠKOJ MJERI KORIŠTENJA MEDICINSKIH MASKI ILI MASKI ZA LICE

I.

U Odluci o nužnoj epidemiološkoj mjeri korištenja medicinskih maski ili maski za lice (»Narodne novine« broj 44/22, 51/22 i 60/22) točka V. mijenja se i glasi:

»Nužna epidemiološka mjera i preporuka iz ove Odluke određuje se u trajanju do 31. srpnja 2022.«.

II.

Ova Odluka zajedno s obrazloženjem objavit će se na mrežnoj stranici Ravnateljstva civilne zaštite na kojoj se objavljuju odluke Stožera civilne zaštite Republike Hrvatske za sprječavanje širenja zaraze koronavirusom, na adresi: https://civilna-zastita.gov.hr/odluke-stozera-civilne-zastite-rh-za-sprecavanje-sirenja-zaraze-koronavirusom/2304.

III.

Ova Odluka objavit će se u »Narodnim novinama«, a stupa na snagu 1. srpnja 2022.

Klasa: 810-06/20-01/7

Urbroj: 511-01-300-22-524

Zagreb, 24. lipnja 2022.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 73/2022 (27.6.2022.), Dopuna Liste zaraznih bolesti čije je sprječavanje i suzbijanje od interesa za Republiku Hrvatsku

Ministarstvo zdravstva

1084

Na temelju članka 3. stavka 1. Zakona o zaštiti pučanstva od zaraznih bolesti (»Narodne novine«, br. 79/07, 113/08, 43/09, 130/17, 114/18, 47/20, 134/20 i 143/21) ministar zdravstva donosi

DOPUNU LISTE

ZARAZNIH BOLESTI ČIJE JE SPRJEČAVANJE I SUZBIJANJE OD INTERESA ZA REPUBLIKU HRVATSKU

I.

(1) U Listi zaraznih bolesti čije je sprječavanje i suzbijanje od interesa za Republiku Hrvatsku (»Narodne novine«, br. 60/14 i 28/20) u točki I. dodaje se nova podtočka koja glasi:

|  |  |
| --- | --- |
| 8 | Bolest Majmunske boginje uzrokovana virusom majmunskih boginja |

(2) Dosadašnje podtočke 8 – 100 postaju podtočke 9 – 101.

II.

Ova Lista stupa na snagu prvoga dana od dana objave u »Narodnim novinama«.

Klasa: 501-01/22-03/01

Urbroj: 534-07-1-1/3-22-8

Zagreb, 24. lipnja 2022.

Ministar
 izv. prof. dr. sc. Vili Beroš, dr. med., v. r.
### NN 73/2022 (27.6.2022.), Odluka o ispravku Odluke o osnivanju Konzulata Republike Hrvatske u Bosni i Hercegovini, sa sjedištem u Orašju

PREDSJEDNIK REPUBLIKE HRVATSKE

1078

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13, 39/18 i 98/19) i točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-022-03/21-05/18, urbroj: 50301-21/22-22-4 od 4. svibnja 2022., donosim

ODLUKU

O ISPRAVKU ODLUKE O OSNIVANJU KONZULATA REPUBLIKE HRVATSKE U BOSNI I HERCEGOVINI, SA SJEDIŠTEM U ORAŠJU

Ispravlja se Odluka o osnivanju Konzulata Republike Hrvatske u Bosni i Hercegovini, sa sjedištem u Orašju, klasa: 020-02/22-01/04, urbroj: 71-10-01/1-22-2 od 17. svibnja 2022. (»Narodne novine«, broj 58/22), na način da umjesto riječi »na čelu s počasnim konzulom« trebaju stajati riječi »na čelu s konzulom«.

Ova Odluka stupa na snagu danom donošenja.

Klasa: 020-02/22-01/04

Urbroj: 71-10-01/2-22-6

Zagreb,. 24. lipnja 2022.

Predsjednik
 Republike Hrvatske
 Zoran Milanović, v. r.
### NN 75/2022 (1.7.2022.), Pravilnik o izmjenama Pravilnika o završnom ispitu u Državnoj školi za pravosudne dužnosnike

Pravosudna akademija

1104

Na temelju članka 12. Zakona o Pravosudnoj akademiji (»Narodne novine« br. 52/19) Upravno vijeće Pravosudne akademije na sjednici održanoj 20. svibnja 2022. donijelo je

PRAVILNIK

O IZMJENAMA PRAVILNIKA O ZAVRŠNOM ISPITU U DRŽAVNOJ ŠKOLI ZA PRAVOSUDNE DUŽNOSNIKE

Članak 1.

U Pravilniku o završnom ispitu u Državnoj školi za pravosudne dužnosnike (»Narodne novine« 25/2020, 108/2020) mijenja se članak 9. na način da se iza stavka 7. dodaju stavak 8., 9. i 10. i glase:

»(8) Naredbu za ispis pisanog dijela ispita prema redoslijedu prijavljivanja kandidata daje isključivo osoba koja nadzire pisani dio ispita. Pisani dio ispita ne smije se brisati iz računala sve dok se ne izvrši pregled i bodovanje pisanih ispita od strane Predsjednika i članova Povjerenstva i ne riješe zahtjevi kandidata iz članka 14. stavka (5) Pravilnika.

(9) Kandidati su dužni nakon izvršene provjere ispisa pisanog dijela ispita potpisati izjavu kojom potvrđuju da je to njihov pisani dio ispita. Osoba koja nadzire pisani dio ispita na izjavi će zabilježiti točno vrijeme (sat i minuta) pregleda pisanog dijela ispita od strane kandidata.

(10) Ako se tijekom pregleda i bodovanja pisanih ispita od strane Predsjednika i članova Povjerenstva utvrdi da je kandidat dao izjavu kojom pisani dio ispita drugog kandidata prihvaća kao svoj, smatrat će se da nije položio ispit u cijelosti.«

Dosadašnji stavak (8) postaje stavak (11).

Članak 2.

U članku 14. iza stavka (5) dodaje se stavak (6) koji glasi:

»(6) Uvid u pisani dio ispita kandidat može ostvariti samo osobnim neposrednim uvidom i to samo u jednom navratu.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 003-08/22-02/01

Urbroj: 390-02-02/01-22-30

Zagreb, 20. svibnja 2022.

Predsjednik Upravnog vijeća
 Pravosudne akademije
 mr. sc. Radovan Dobronić, v. r.
### NN 75/2022 (1.7.2022.), Prosječna kamatna stopa na stanja kredita odobrenih na razdoblje dulje od godine dana nefinancijskim trgovačkim društvima

Hrvatska narodna banka

1105

Na temelju članka 29. stavka 8. Zakona o obveznim odnosima (»Narodne novine« br. 35/2005., 41/2008., 125/2011., 78/2015., 29/2018. i 126/2021.) i članka 12.a stavka 4. Zakona o financijskom poslovanju i predstečajnoj nagodbi (»Narodne novine« br. 108/2012., 144/2012., 81/2013., 112/2013., 71/2015. i 78/2015.) Hrvatska narodna banka objavljuje

PROSJEČNU KAMATNU STOPU

NA STANJA KREDITA ODOBRENIH NA RAZDOBLJE DULJE OD GODINE DANA NEFINANCIJSKIM TRGOVAČKIM DRUŠTVIMA

Prosječna kamatna stopa za referentno razdoblje od 1. studenoga 2021. do 30. travnja 2022. iznosi 2,31 %.

O. br: 208-091/06-22/BV

Zagreb, 20. lipnja 2022.

Guverner
 Boris Vujčić, v. r.
### NN 75/2022 (1.7.2022.), Prosječne ponderirane kamatne stope na stanja stambenih i ostalih potrošačkih kredita

HRVATSKA NARODNA BANKA

1106

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013., 147/2013., 9/2015., 78/2015., 102/2015. i 52/2016.) i članka 25. stavka 3. Zakona o stambenom potrošačkom kreditiranju (»Narodne novine«, br. 101/2017.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 30. travnja 2022. iznosi 3,07 %.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 30. travnja 2022. iznosi 3,04 %.

3. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 30. travnja 2022. iznosi 2,68 %.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 30. travnja 2022. iznosi 6,07 %.

5. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 30. travnja 2022. iznosi 5,48 %.

6. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 30. travnja 2022. iznosi 3,41 %.

O. br: 209-091/06-22/BV

Zagreb, 20. lipnja 2022.

Guverner
 Boris Vujčić, v. r.
### NN 75/2022 (1.7.2022.), Uredba o izmjenama i dopunama Uredbe o određivanju građevina, drugih zahvata u prostoru i površina državnog i područnog (regionalnog) značaja

Vlada Republike Hrvatske

1097

Na temelju članka 56. stavka 2. Zakona o prostornom uređenju (»Narodne novine«, br. 153/13., 65/17., 114/18., 39/19. i 98/19.), Vlada Republike Hrvatske je na sjednici održanoj 30. lipnja 2022. donijela

UREDBU

O IZMJENAMA I DOPUNAMA UREDBE O ODREĐIVANJU GRAĐEVINA, DRUGIH ZAHVATA U PROSTORU I POVRŠINA DRŽAVNOG I PODRUČNOG (REGIONALNOG) ZNAČAJA

Članak 1.

U Uredbi o određivanju građevina, drugih zahvata u prostoru i površina državnog i područnog (regionalnog) značaja (»Narodne novine«, br. 37/14., 154/14. i 30/21.), u članku 2. točki 1. naslov se mijenja i glasi:

»1. Građevine i površine prometne i elektroničke komunikacijske infrastrukture i povezane opreme«.

U točki 1. podtočka 1.6. mijenja se i glasi:

»1.6. građevine i površine elektroničkih komunikacija:

– međunarodni i međužupanijski elektronički komunikacijski vodovi s pripadajućim građevinama,

– radijski koridori i elektronički komunikacijski vodovi pružatelja usluga zemaljske radiodifuzije od državnog značaja,

– građevine namijenjene zaštiti i kontroli radiofrekvencijskog spektra Republike Hrvatske«.

Članak 2.

U članku 4. točki 1. naslov se mijenja i glasi:

»1. Građevine i površine prometne i elektroničke komunikacijske infrastrukture i povezane opreme«.

Članak 3.

U članku 6. podstavku 1. iza riječi: »sirovina« stavlja se zarez i dodaju se riječi: »ugljikovodika, geotermalnih voda za energetske svrhe, podzemno skladištenje plina i trajno zbrinjavanje ugljikova dioksida«.

U podstavku 2. iza riječi: »sirovina« stavlja se zarez i dodaju se riječi: »ugljikovodika, geotermalnih voda za energetske svrhe, podzemno skladištenje plina i trajno zbrinjavanje ugljikova dioksida«.

Podstavak 3. briše se.

Dosadašnji podstavci 4., 5. i 6. postaju podstavci 3., 4. i 5.

Članak 4.

U članku 7.a podstavku 2. iza riječi: »projekte Republike Hrvatske« stavlja se zarez i dodaju se riječi: »uključujući i izdavanje rješenja o izmjeni i/ili dopuni lokacijskih i građevinskih dozvola izdanih od upravnog odjela, odnosno službe velikog grada, grada sjedišta županija, Grada Zagreba, odnosno županije«.

Iza podstavka 4. briše se točka i dodaje se podstavak 5. koji glasi:

» – građevine sigurnosno-obavještajnog sustava i nacionalne kritične infrastrukture.«.

Članak 5.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/20

Urbroj: 50301-05/14-22-5

Zagreb, 30. lipnja 2022.

Predsjednik
 mr. sc. Andrej Plenković, v. r.